**Pressemelding**

9. november 2017

**Årets julegavetrend: Mer teknologi – mindre leker**

**Julegaver på nett er blitt en naturlig del av nordmenns juleforberedelser. En klar trend er mindre leker og mer teknologi under juletreet.**

* Barn og unge ønsker seg ikke lenger så mange leker, men heller teknologi de både kan leke med og bruke til å lage og konsumere medieinnhold. I år har vi for eksempel droner på listen for første gang, mens actionkameraet GoPro har blitt en klassiker på ønskelisten. Dette er leketøy for både barn og voksne, sier Lene Iren Oen, kommersiell direktør i Komplett.

Netthandel gjør julehandelen enklere, også for de som lurer på hva de skal kjøpe til venner og familie. Som Norges største netthandelsaktør har Komplett god oversikt over hva nordmenn ønsker seg under treet i 2017.

* Vi ser at våre kunder setter pris på å kunne handle i ro og mak i en travel førjulstid. Spill, lyd og bilde er sikre vinnere, og vi tror dette reflekterer en endring i nordmenns medievaner og fritid. Vi har sett en trend over tid at nordmenn vil ha kjente merkevarer, og da helst nyeste utgave. I år tror vi mange vil kjøpe den nyeste modellen av Bose QC35 II hodetelefoner i julegave, fortsetter Oen.

Etter spillklassikerne på toppen har Komplett tro på at mange ønsker seg de nyeste smarttelefonene fra Samsung og Apple, tett fulgt av medietilbehør for lyd og bilde.

* Dette er produkter som treffer både de som vil leke seg, og de som vil ha kvalitetsutstyr når de konsumerer eller produserer lyd og bilde. Nordmenn er kvalitetsbevisste når de handler julegaver, avslutter Lene Iren Oen.

**For mer informasjon kontakt:**Lene Iren Oen, Kommersiell direktør Komplett, mobil 908 32 955

Her er Kompletts liste over årets julegaver 2017:

1. Nintendo Switch – Super Mario Edition

2. FIFA 18

3. Samsung Galaxy S8

4. Apple iPhone

5. Apple TV 4K

6. Bose QC35 (trådløs hodetelefon)

7. GoPro HERO6

8. Sonos One (smarthøyttaler for musikkstrømming)

9. DJI Mavic Pro drone

10. Google Wifi

11. Intono Dab

12. Svive gamingstol

**Komplett Group**

Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)